CELEX: 31982R1051
Language: el
Date: 1982-05-04 00:00:00
Title: Κανονισμός (EOK) αριθ. 1051/82 τού Συμβουλίου τής 4ης Μαΐου 1982 περί τροποποιήσεως τού κανονισμού (EOK) αριθ. 878/77 περί τών τιμών συναλλάγματος πού πρέπει νά εφαρμοσθούν στόν γεωργικό τομέα

Avis juridique important

|

31982R1051

Κανονισμός (EOK) αριθ. 1051/82 τού Συμβουλίου τής 4ης Μαΐου 1982 περί τροποποιήσεως τού κανονισμού (EOK) αριθ. 878/77 περί τών τιμών συναλλάγματος πού πρέπει νά εφαρμοσθούν στόν γεωργικό τομέα  

Επίσημη Εφημερίδα αριθ. L 123 της 06/05/1982 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 1051/82 ΤΟΥ ΣΥΜΒΟΥΛΙΟΥ  της 4ης Μαΐου 1982  περί τροποποιήσεως του κανονισμού (ΕΟΚ) αριθ. 878/77 περί των τιμών συναλλάγματος που πρέπει να εφαρμοσθούν στον γεωργικό τομέα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 129 του Συμβουλίου περί της αξίας της λογιστικής μονάδας και των τιμών συναλλάγματος που πρέπει να εφαρμοσθούν στο πλαίσιο της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (2), και ιδίως το άρθρο 3,  την πρόταση της Επιτροπής,  τη γνώμη του Ευρωπαϊκού Κονοβουλίου (3),  Εκτιμώντας:  ότι οι αντιπροσωπευτικές τιμές που εφαρμόζονται επί του παρόντος καθορίστηκαν από τον κανονισμό (ΕΟΚ) αριθ. 878/77 (4), όπως τροποποιήθηκε τελευταία από τον κανονισμό (ΕΟΚ) αριθ. 794/82 (5)· ότι κρίνεται σκόπιμο να καθορισθεί, για το βελγικό φράγκο/φράγκο Λουξεμβούργου, τη δανική κορόνα, το γαλλικό φράγκο, την ελληνική δραχμή, καθώς και για την ιταλική λίρα, νέα αντιπροσωπευτική τιμή, πλησιέστερη στη σημερινή οικονομική πραγματικότητα·  ότι για την προσαρμογή αυτών των τιμών πρέπει να ληφθούν υπόψη οι επιπτώσεις της, ιδίως επί των τιμών, καθώς και η κατάσταση που υπάρχει στα ενδιαφερόμενα Κράτη μέλη· ότι, ιδίως για το λόγο αυτόν, είναι αναγκαίο να προβλεφθεί ότι οι νέες τιμές θα εφαρμοσθούν, γενικά, εντός ευλόγου προθεσμίας, που να συνδέεται, κατ' αρχήν, με την έναρξη της περιόδου εμπορίας ή με τροποποίηση των τιμών, χωρίς εν τούτοις να αποκλείεται να εφαρμοσθούν αυτές αμέσως σε ορισμένες περιπτώσεις·  ότι, προκειμένου να αποφευχθεί η διαφορετική μεταχείρηση αλληλοεξαρτουμένων προϊόντων, κρίνεται αναγκαίο να προβλεφθεί η εφαρμογή των νέων τιμών στον τομέα των σιτηρών, καθώς και στον τομέα αυγών και πουλερικών, της ωοαλβουμίνης και της γαλακταλβουμίνης από την ίδια ημερομηνία·  ότι θα ζητηθεί η γνώμη της Νομισματικής Επιτροπής· ότι, λόγω του επείγοντος χαρακτήρα, πρέπει να θεσπισθούν τα σχεδιαζόμενα μέτρα υπό τους όρους που προβλέπονται στο άρθρο 3 παράγραφος 2 του κανονισμού αριθ. 129,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα παραρτήματα Ι, ΙΙ, IV, V και VII του κανονισμού (ΕΟΚ) αριθ. 878/77 αντικαθίστανται από τα παραρτήματα που αναφέρονται στο παράρτημα.  Άρθρο 2  Ο παρών κανονισμός αρχίζει να ισχύει στις 6 Μαΐου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Μαΐου 1982.  Για το Συμβούλιο  Ο Πρόεδρος  M. EYSKENS  (1) ΕΕ αριθ. 106 της 30. 10. 1962, σ. 2553/62.  (2) ΕΕ αριθ. L 263 της 19. 9. 1973, σ. 1.  (3) ΕΕ αριθ. C 104 της 26. 4. 1982, σ. 10.  (4) ΕΕ αριθ. L 106 της 29. 4. 1977, σ. 27.  (5) ΕΕ αριθ. L 91 της 5. 4. 1982, σ. 7.  ΠΑΡΑΡΤΗΜΑ  «ΠΑΡΑΡΤΗΜΑ Ι  ΒΕΛΓΙΟ/ΛΟΥΞΕΜΒΟΥΡΓΟ  1 ECU = 42,9772 βελγικά φράγκα/φράγκα Λουξεμβούργου.  Η τιμή αυτή εφαρμόζεται από τις 6 Μαΐου 1982.  ΠΑΡΑΡΤΗΜΑ ΙΙ  ΔΑΝΙΑ  1 ECU = 8,18382 δανικές κορόνες.  Η τιμή αυτή εφαρμόζεται από τις 6 Μαΐου 1982.  ΠΑΡΑΡΤΗΜΑ IV  ΓΑΛΛΙΑ  1 ECU = 6,19564 γαλλικά φράγκα.  Η τιμή αυτή εφαρμόζεται από τις 6 Μαΐου 1982.  ΠΑΡΑΡΤΗΜΑ V  ΕΛΛΑΣ  1 ECU = 63,7637 ελληνικές δραχμές.  Η τιμή αυτή εφαρμόζεται από τις 6 Μαΐου 1982.  ΠΑΡΑΡΤΗΜΑ VII  ΙΤΑΛΙΑ  1. 1 ECU = 1 289,00 ιταλικές λίρες.  Η τιμή αυτή εφαρμόζεται από:  - 17 Μαΐου 1982 για τον τομέα του γάλακτος και των γαλακτοκομικών προϊόντων·  - 17 Μαΐου 1982 για τον τομέα του βοείου κρέατος·  - 17 Μαΐου 1982 για τον τομέα του προβείου και αιγείου κρέατος ·  - 1η Ιουλίου 1982 για τον τομέα της ζάχαρης και της ισογλυκόζης·  - 1η Ιουλίου 1982 για τον τομέα των σπόρων προς σπορά·  - 1η Αυγούστου 1982 για τους τομείς των σιτηρών, των αυγών και πουλερικών, της ωοαλβουμίνης και της γαλακταλβουμίνης·  - 1η Νοεμβρίου 1982 για τον τομέα του χοιρείου κρέατος·  - 6 Μαΐου 1982 για τον τομέα του οίνου· δύνανται, ωστόσο, να προβλεφθούν άλλες ημερομηνίες για τις εργασίες αποστάξεως και για τις ενισχύσεις που αναφέρονται στα άρθρα 14 και 14α του κανισμού (ΕΟΚ) αριθ. 337/79·  - 1η Ιανουαρίου 1983 για τον τομέα των προϊόντων αλιείας·  - την έναρξη της περιόδου εμπορίας 1982/83 για τα άλλα προϊόντα για τα οποία η περίοδος εμπορίας δεν έχει αρχίσει την 1η Απριλίου 1982·  - 6 Μαΐου 1982 για όλες τις άλλες περιπτώσεις.  2. Μέχρι τις ημερομηνίες που αναφέρονται στο σημείο 1, εφαρμόζεται η ακόλουθη τιμή:  - 1 ECU = 1 258,00 ιταλικές λίρες για όλες τις περιπτώσεις που αυτή η τιμή άρχισε να ισχύει πριν από τις 6 Μαΐου 1982, δυνάμει του κανονισμού (ΕΟΚ) αριθ. 3398/81, και ιδίως για τους τομείς του γάλακτος και των γαλακτοκομικών προϊόντων, του βοείου κρέατος, του χοιρείου κρέατος, του ελαιολάδου, του οίνου και της αλιείας·  - 1 ECU = 1 227,00 ιταλικές λίρες για τους άλλους τομείς.»